Դենիել Վու

Դենիել Վու Ին-չո (, ), ամերիկա-չինացի դերասան, ռեժիսոր, պրոդյուսեր, մոդել և մարտարվեստագետ։

Կենսագրություն 
Վուն ծնվել է Կալիֆոռնիայի Բերքլի քաղաքում և մեծացել՝ Օրինդայում (Կալիֆոռնիա նահանգ)։ Նրա ծնողները՝ Ջորջը (թոշակառու ինժեներ) և Դիանան (քոլեջի պրոֆեսոր), Չինաստանի Շանհայ քաղաքից են։ 1949 թվականին Չինաստանում կոմունիստական հեղափոխությունից հետո Վուի հայրը ներգաղթել է ԱՄՆ։ Դենիելը Նյու Յորքում ուսանող եղած ժամանակ ծանոթացել է իր ապագա կնոջ և նրա մոր հետ։ Հարսանիքից հետո նրանք բնակություն են հաստատել Կալիֆոռնիայում։ Վուն ունի երկու ավագ քույր՝ Գրետան և Գլորիան։ Վուն մանկուց հետաքրքրություն է ցուցաբերել մարտարվեստի նկատմամբ։ «Շաոլինի տաճար» ֆիլմում տեսնելով Ջեթ Լիին՝ նա 11 տարեկան հասակում սկսել է ուսանել ուշու։ Նրա մանկության ընդօրինակման կերպարը եղել է Ջեքի Չանն, որը այժմ Վուի մասին խոսում է որպես իր «որդու»։

Վուն հաճախել է Կալիֆոռնիայի Օքլենդ քաղաքում գտնվող Հեդ Ռոյս դպրոց, այնուհետև Օրեգոնի համալսարան, որտեղ մասնագիտացել է ճարտարապետության մեջ։ Այնտեղ գտնվելով՝ 1994 թվականին հիմնադրել է Օրեգոնի համալսարանի ուշու ակումբը և եղել է մարզիչ։ Միևնույն ժամանակ, Վուն հաճախում էր կինոյի դասընթացների և հաճախ այցելում տեղական թատրոններ՝ վայելելու այնպիսի ռեժիսորների ստեղծագործությունները, ինչպիսիք են Ակիրա Կուրոսավան և Լյուկ Բեսոնը։ Համալսարանն ավարտելուց հետո 1997 թվականին Վուն մեկնել է Հոնկոնգ, որպեսզի ականատես լինի Հոնկոնգը ՉԺՀ-ին հանձնելուն, բայց միևնույն ժամանակ ոչ մի մտադրություն չունենալով սկսել է իր կինոկարիերան։ Իր քրոջ խորհրոդով Վուն սկսել է աշխատել որպես մոդել։ Չորս ամիս անց ռեժիսոր Իոնֆանը մետրոյի կայարանում Վուին տեսել է գովազդային հագուստով և առաջարկել որպեսզի գլխավոր դեր կատարի իր նոր ֆիլմում։

Անձնական կյանք 
2010 թվականի ապրիլի 6-ին Դենիել Վուն Հյուսիսային Ամերիկայում ամուսնացել է դերասանուհի, մոդել և VJ Լիզա Սելեսների հետ։ Նրանց դուստրը՝ Ռավենը, ծնվել է 2013 թվականի հունիսի 2-ին։

Վուն անշարժ գույք ունի Հոնկոնգում, Շանհայում և Պեկինում։ Նա շարունակում է ակտիվորեն բարելավել ուշուի, ինչպես նաև այլ մարտարվեստների վարպետությունները։

Ֆիլմագրություն

Ծանոթագրություն

Արտաքին հղումներ 
 Блог Дэниела Ву 
 
 
 
 

Ամերիկացի կինոռեժիսորներ
Ամերիկացի կինոպրոդյուսերներ
Ամերիկացի տղամարդ կինոդերասաններ
Հոնկոնգցի կինոդերասաններ
Մոդելներ այբբենական կարգով
Ամերիկացի մոդելներ
Կինոռեժիսորներ այբբենական կարգով
21-րդ դարի կինոռեժիսորներ
Ամերիկացի հեռուստատեսային դերասաններ
Դերասաններ այբբենական կարգով